গানে ব্যাপক খরচা করেও ‘গেম চেঞ্জার’ বক্স অফিসে মুখ থুবড়ে পড়ল

কিয়ারা আদবানি(Kiara Advani) ও রামচরণ(Ramcharan) অভিনীত ‘গেম চেঞ্জার'(Game Changer) ছবিটি মুক্তির আগে যথেষ্ট সারা ফেলেছিল। কিন্তু সম্প্রতি তেলেগু ভাষার(Telegu Language) এই ছবিটি মুক্তি পাওয়ার পর বক্সঅফিসে(Boxoffice) তার প্রতিফলন দেখা গেল না। জানা গেছে ছবিটি তৈরির সময় জলের মতো টাকা খরচ করেছে নির্মাতারা।
খবরে প্রকাশ সাম্প্রতিক ‘গেম চেঞ্জার’ এবং ‘পুষ্পা ২'(Pushpa2) ছবি জুটি র প্রযোজকদের বাড়িতে আয়কর বিভাগের আধিকারিকরা হানা দিয়েছিল (IT raid)। তাদের অফিসে ও তল্লাশি চালানো হয়। ‘গেম চেঞ্জা’র ছবির প্রযোজক দিল রাজু শুধু চলচ্চিত্র ব্যবসায় বিনিয়োগ করেন তা নয় তিনি রিয়েল এস্টেট এর ব্যবসাতেও যুক্ত আছেন। প্রসঙ্গত, রাজু  ফিল্ম ডেভেলপমেন্ট কর্পোরেশনের চেয়ারম্যানও বটে ।
রামচরণের ‘গেম চেঞ্জার’ নিয়ে প্রচুর হইচই তৈরি হয়েছিল। সকলেরই বিশ্বাস ছিল যে, মুক্তির পরে বক্স অফিসে রীতিমতো শোরগোল ফেলে দেবে এই ছবিটি। কিন্তু আদতে তা মুক্তির পরে দেখা যায় চিত্রটা একেবারে উল্টো। হলগুলি এখন মাছি তাড়াচ্ছে। ফলে বক্স অফিসে মুখ থুবড়ে পড়েছে
‘গেম চেঞ্জার’ ছবিটি পরিচালনা করেছেন শঙ্কর। এই ছবিটিকে সফল করার জন্য কোনও কিছুই বাকি রাখেননি নির্মাতারা। এই ছবির শুধুমাত্র ৪টি গানের জন্যই ৭৫ কোটি টাকা খরচ করতেও পিছপা হননি তাঁরা। আর বলে রাখা ভাল যে, এই পরিমাণ টাকায় ৫টি কম বাজেটের ছবি তৈরি হয়ে যেত পারত।
এই ‘গেম চেঞ্জার’ ছবির বাজেট ছিল ৫০০ কোটি টাকা। কিন্তু ছবি নির্মাণের খরচ এখনও পুনরুদ্ধার করতে পারেননি নির্মাতারা। বক্স অফিসে মুখ থুবড়ে পড়েছিল ‘গেম চেঞ্জার’। এমনকী কিছু প্রতিবেদন থেকে এ-ও জানা যাচ্ছে যে, সারা দেশে এই ছবির একাধিক শো বাতিল করা হয়েছে।
প্রকাশিত প্রতিবেদন থেকে জানা যাচ্ছে যে, গত ১০ জানুয়ারি ২০২৫ তারিখে ৮০০০টি স্ক্রিনে মুক্তি পেয়েছিল ‘গেম চেঞ্জার’। কিন্তু ৮ দিন পর মাত্র ১৩৬১টি শো টিকে রয়েছে। আসলে দর্শকদের কাছ থেকে ভাল সাড়া পাওয়া যায়নি। কারণ গল্প এবং চিত্রনাট্যের নিরিখে ব্যর্থ হয়েছে ছবিটি।
বিগত ১০ দিনে ভারতে ১২৫.৩০ কোটি টাকার ব্যবসা করতে সক্ষম হয়েছে এই ছবিটি। বিশ্বব্যাপী এই ছবির কালেকশন মাত্র ১৭৬.৫০ কোটি টাকা। আর উপার্জনের হার দেখেই বোঝা যাচ্ছে যে, ‘গেম চেঞ্জার’ এর খরচ পুনরুদ্ধার করতে পারবে না। ফলে ২০২৫ সালের ফ্লপ ছবির তালিকায় জায়গা করে নিয়েছে ‘গেম চেঞ্জার’। প্রসঙ্গত ২০২২ সালের ‘আরআরআর’-এর পর এটাই ছিল রামচরণের প্রথম ছবি ।

একদিকে প্রযোজকের বাড়ি এবং অফিসে আয়কর বিভাগের হানা, অন্যদিকে বক্স অফিসে গেম চেঞ্জার ছবির অসহায় অবস্থা সামলে ছবির বাজেট ৫০০ কোটি টাকা পুনরুদ্ধার করা ছবির নির্মাতাদের কাছে এখন সত্যিকার চ্যালেঞ্জ।