নতুন বছরের প্রথম মাসেই আসতে চলেছে ৭ টি ছবি, দেখে নিন বিস্তারিত

কলকাতা: ২০২৪ কে বিদায় জানিয়ে আজ থেকে স্বাগতম জানানও হল ২০২৫ সালকে। নতুন বছর মানেই নতুন এক আশা, নতুন স্বপ্ন। আমজনতার মধ্যে নতুন বছরের উন্মাদনা তুঙ্গে। তেমনি সিনেমা জগতেও নতুন বছরের উন্মাদনা তুঙ্গে। বছরের শুরুতে জানুয়ারি ২০২৫-এ আসতে চলেছে বলিউডের নতুন ৭ টি ছবি। দেখে নিন বিস্তারিত কোন কোন ছবি আসতে চলেছে জানুয়ারিতেই।

১০ জানুয়ারি ২০২৫-এ মুক্তি পেতে চলেছে বলিউডে সনু সুদ পরিচালিত ‘ফতেহ’, এবং দক্ষিণী সিনেমা ‘গেম চেঞ্জার’।

‘ফতেহ’: এতদিন অভিনেতা হিসেবে পরিচিত ছিলেন সনু সুদ। তবে এবার নিজের ধারার বাইরে এসে প্রথমবার পরিচালকের আসনে বসতে চলেছেন সনু সুদ। অ্যাকশন-থ্রিলার ঘরানায় এই ছবি তৈরি করা হয়েছে। যেখানে পরিচালনার পাশাপাশি সনু সুদ অভিনয়ও করেন। ছবিতে সনু ছাড়া দেখা যাবে জ্যাকলিন ফার্নান্ডেজ, নাসিরুদ্দিন শাহ এবং বিজয় রাজকে। ইতিমধ্যেই মুক্তি পেয়েছে ছবির ট্রেলার। যা দেখে উচ্ছ্বসিত দর্শকরা। সকলেই অপেক্ষা করছেন ছবি মুক্তির।

আরও পড়ুন: পর্দার বিনোদিনীর পা পড়ল থিয়েটারে

‘গেম চেঞ্জার’: দীর্ঘদিন ধরে চর্চার কেন্দ্রবিন্দুতে দক্ষিণী সিনেমা গেম চেঞ্জার। পলিটিক্যাল থ্রিলারে তৈরি এই ছবিতে মুখ্য ভূমিকায় দেখা যাবে রাম চরণকে। ছবিতে তাঁর সঙ্গে দেখা যাবে  কিয়ারা আদবানিকে। তবে শুধুমাত্র তেলেগু ভাষাতেই এই সিনেমা মুক্তি পাবে তা কিন্তু নয়, তেলেগু ভাষার পাশাপাশি হিন্দি, তামিল, মালয়ালম এবং কন্নড় ভাষাতেও মুক্তি পাবে এই ছবি। আসা করা হচ্ছে বক্স অফিস হিট হতে চলেছে এই ছবি।

১৭ জানুয়ারি, ২০২৫-এ মুক্তি পাবে কঙ্গনা রানাওয়াত পরিচালিত ও অভিনীত ‘এমারজেন্সি’। পাশাপাশি একিদিনেই মুক্তি পাবে  অভিষেক কাপুর পরিচালিত ‘আজাদ’।

‘এমারজেন্সি’: বহু বিতর্কের পর অবশেষে মুক্তি পেতে চলেছে কঙ্গনা রানাওয়াত পরিচালিত ও অভিনীত ছবি ‘এমারজেন্সি’। ইন্দিরা গান্ধির চরিত্রে দেখা যাবে কঙ্গনাকে। শুধুমাত্র তাই নয় পরিচালকের ভূমিকায় প্রথমবার এই সিনেমার দ্বারা আত্মপ্রকাশ করতে চলেছে কাঙ্গানা। এর আগে ২০২৪-এর সেপ্টেম্বর মাসে মুক্তি পাওয়ার কথা ছিল এই সিনেমার, কিন্তু বহু বিতর্কের কারণে তা মুক্তি পায়নি। অবশেষে নতুন বছর ২০২৫-এ মুক্তি পেতে চলেছে এই মুভি।

‘আজাদ’: একদিকে যখন ১৭ জানুয়ারি মুক্তি পাবে কঙ্গনা রানাওয়াত পরিচালিত ও অভিনীত ছবি ‘এমারজেন্সি’, পাশাপাশি একিদিনে মুক্তি পেতে চলেছে  অভিষেক কাপুর পরিচালিত পিরিয়ড ড্রামা মুভি ‘আজাদ’। সেখানে মুখ্য ভূমিকায় দুই নতুন তারকাকে দেখা যাবে অমন দেবগণ ও রাবিনা ট্যান্ডনের কন্যা রাশা থড়ানি। এই সিনেমার দ্বারা বলিউডে আত্মপ্রকাশ করবেন রাবিনা ট্যান্ডনের কন্যা। উল্লেখ্য, ছবিতে গুরুত্বপূর্ণ চরিত্রে দেখা যাবে অজয় দেবগণকে।

২৪ জানুয়ারি ২০২৫-এ মুক্তি পাবে অক্ষয় কুমারের এয়ারিয়াল অ্যাকশন ড্রামা ‘স্কাই ফোর্স’। সিনেমাটি পরিচালনা করেছেন  সন্দীপ কেওলানি। প্রজাতন্ত্র দিবসের আগে মুক্তি পাবে এই ছবি। অক্ষয় কুমারের ছবি মানেই হিট। এবারেও অক্ষয় কুমারের নতুন ছবি বক্স অফিস ধরে রাখতে সম্ভব হয় কিনা সেদিকেই নজর দর্শকদের।

অন্যদিকে ২৩ জানুয়ারি মুক্তি পাবে টলিউডে রুক্মিণী মৈত্র অভিনীত এবং দেব প্রযোজিত ‘বিনোদিনী’। সেখানে মুখ্য ভূমিকায় রুক্মিণী মৈত্র পর্দায় ফুটিয়ে তুলবেন বিদ্যাসুন্দরী বিনোদিনীর জীবনকাহিনী। ছবির পোস্টার মুক্তির সময় আবেগপ্রবণ রুক্মিণী। অনুষ্ঠানে মুখ্যমন্ত্রীকে ধন্যবাদ জানিয়ে অভিনেত্রী বলেন, একজন মহিলাকে তাঁর প্রাপ্য সম্মান দিয়েছেন। তাঁর ১৪০ বছরের লড়াইকে মর্যাদা দিয়েছেন! একজন মহিলার কৃতিত্ব তুলে ধরলেন আর এক মহিলা। আমরা ‘টিম বিনোদিনী’ নতমসস্তকে আপনাকে কৃতজ্ঞতা ও অভিবাদন জানাই। পাশাপাশি, বিনোদিনীকে গত দেড় বছর ধরে জীবন্ত করে তুলছেন জাতীয় পুরস্কারপ্রাপ্ত অভিনেত্রী সুদীপ্তা চক্রবর্তী। মুখ্যমন্ত্রীর এই ঘোষণার পর আবেগ বাঁধ ভেঙেছে সুদীপ্তারও।

৩১ জানুয়ারি ২০২৫-এ আবারও পর্দায় ফিরবেন শাহিদ কাপুর। বহু দিন পর আবারও শাহিদ কাপুরকে দেখা যাবে অ্যাকশন ঘরানায়। মুক্তি পাবে ছবি ‘দেবা‘।  ছবিটি পরিচালিত করা হয়েছে  রোশান অ্যান্ড্রিউসের পক্ষ থেকে। একজন পুলিশ অফিসারের চরিত্রে দেখা যাবে শাহিদকে। দীর্ঘ প্রতীক্ষার পর অবশেষে মুক্তি পেতে চলেছে এই ছবি।

২০২৫ এর জানুয়ারি মাসে বলিউড, দক্ষিণী সিনেমা এবং টলিউড মিলিয়ে মুক্তি পেতে চলেছে এই ৭ টি ছবি।

দেখুন অন্য খবর